
R E F E R A T   D E   A P R O B A R E
privind alegerea preşedintelui de şedinţă


	Prezentul referat de aprobare are la bază prevederile art. 6 alin. (3) și ale art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind alegerea președintelui de ședință pentru ședința extraordinară, convocată de îndată, pentru data de 1 noiembrie 2024.
	Având în vedere:
		- Încheierile civile nr. 1704/CC/18.10.2024 și, respectiv, nr. 1814/CC/29.10.2024 pronunțate de către Judecătoria Brad prin care au fost validate mandatele consilierilor locali și respectiv a supleanților în Consiliul Local al Municipiului Brad;
		- Procesul verbal al ședinței privind ceremonia de constituire a Consiliului Local al Municipiului Brad încheiat în data de 24 octombrie 2024;
		- Ordinul Prefectului Județului Hunedoara nr. 460/28.10.2024 privind constatarea ca legal constituit a Consiliului Local al Municipiului Brad;
	În contextul celor de mai sus și ținând cont de prevederile art. 123 alin. (1) și alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, conform cărora ”după declararea ca legal constituit, consiliul local alege dintre membrii săi, […], un președinte de ședință, pe o perioadă de cel mult 3 luni, care conduce ședințele consiliului și semnează hotărârile adoptate de acesta. Președintele se alege prin vot deschis cu majoritate simplă, prevăzut la art. 5 lit. e”, am inițiat prezentul proiect de hotărâre  prin care am propus alegerea unui președinte de ședință pentru un mandat de 3 (trei) luni, începând cu luna noiembrie 2024 și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea propunerii mele invoc prevederile art. 123 alin. 1 și alin. 4, art. 129 alin. 1, art. 139 alin. 3 lit. i)  și art. 196 alin. 1 lit. a) din O.U.G. nr. 57/2019 privind Codul administrativ, cu modificările și completările ulterioare, precum şi ale art. 11 alin. 4 din Legea nr. 554/2004 a contenciosului administrativ, actualizată.

